„A.

A törvény 9. szakasza alapján hozott utasító végzés: 1. utasítja a bankot, hogy 1.1. bocsásson ki 675 107 845 darab, egyenként 0,32 EUR értékű törzsrészvényt, valamint 10 489 899 564 darab, egyenként 0,32 EUR értékű, szavazati jogot nem biztosító, átváltható részvényt az Ír Nemzeti Nyugdíjalap Igazgatóság (National Pensions Reserve Fund Commission of Ireland) számára 2010. december 23-án vagy annak környékén, az Ír Nemzeti Nyugdíjalaptól (National Pensions Reserve Fund of Ireland) származó, díjak nélkül számított 3 818 438 297,54 EUR összegű készpénzkifizetés fejében (a továbbiakban: jegyzés). 1.2. a lehető leggyorsabban, de legkésőbb 2010. december 24-ig nyújtson be kérelmet: a) az Ír Értéktőzsdéhez (Irish Stock Exchange, ISE) és az Egyesült Királyság Értékpapírhatóságához (UK Listing Authority), hogy töröljék a Bank törzsrészvényeit a terméklistáikról, továbbá vezessék ki a Bank törzsrészvényeit a jegyzett értékpapírok kereskedésére szolgáló szabályozott piacaikról. Amennyiben a törléshez szükséges, a kérelemben kérjen eltérést a törléshez szükséges részvényesi egyetértésre vonatkozó kötelezettségtől; továbbá b) az Ír Értéktőzsdéhez a Bank törzsrészvényeinek az ISE által szabályozott Vállalati Értékpapírpiacon (Enterprise Securities Market) történő bevezetése érdekében. Amennyiben bevezetéshez szükséges, a kérelemben kérjen eltérést a bevezetéshez szükséges részvényesi egyetértésre vonatkozó kötelezettségtől; 1.3. a 2010. december 23-án vagy annak környékén megvalósuló jegyzés céljából: a) 675 107 845 darab, egyenként 0,32 EUR névértékű új törzsrészvény, illetve 10 489 899 564 darab, egyenként 0,32 EUR névértékű új, szavazati jogot nem biztosító átváltható részvény kibocsátásával emelje meg a Bank engedélyezett alaptőkéjét 884 200 000 EUR-ról, 500 000 000 USD-ról, 200 000 000 GBP-ról és 35 000 000 000 JPY-ről 4 457 002 371 EUR-ra, 500 000 000 USD-ra, 200 000 000 GBP-ra és 35 000 000 000 JPY-re. Az új törzsrészvényekre és az új, szavazati jogot nem biztosító átváltható részvényekre a Bank új, az alábbi 1.3(b) pont alapján elfogadásra kerülő alapszabályában meghatározott jogok és kötelezettségek, illetve korlátozások és megszorítások vonatkoznak; továbbá … 1.5. hajtsa végre a Banknak a Bank Zachodni WBK SA és (továbbiakban: BZWBK) és a BZWBK AIB Asset Management SA társaságokban meglévő részesedéseinek javasolt értékesítését a Banco Santander SA (továbbiakban: Santander) részére. Az értékesítést a Bank és a Santander között 2010. szeptember 10-én kötött megállapodásnak megfelelően, az alábbi feltételek teljesülését követően azonnal végre kell hajtani: a) A lengyel Pénzügyi Felügyeleti Bizottság (Komisja Nadzoru Finansowego, KNF) jóváhagyja a BZWBK Santander általi akvizícióját. b) az Európai Unió Bizottsága vagy a lengyel Versenyjogi és Fogyasztóvédelmi Hivatal (Urzad Ochrony Konkurencji i Knsoumentow) az alkalmazandó versenyjogi szabályoknak megfelelően engedélyezi az eladást; továbbá c) a KNF jóváhagyja a Santander részesedésszerzését a BZW egyes, a KNF által szabályozott leányvállalataiban; … 4. A törvény 9(3) szakasza alapján kijelenti, hogy a 2001. április 4-i 2001/24/EK európai parlamenti és tanácsi irányelv alkalmazásában az utasító végzés reorganizációs intézkedésnek felel meg.”